Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1508

c) A III. ejtésnél a mintadarabot dinamikai sérülési vizsgálatnak kell alávetni a mintadarabnak a céltáblán olyan helyzetben történő elhelyezésével, amelynél a maximális sérülést szenvedi, ha 500 kg tömegű test 9 m magasságból ráesik. Az ejtőtestet lágyacélból kell készíteni 1 m × 1 m méretű lemez formájában, s annak vízszintesen kell esnie. Az ejtési magasságot a lemez alsó síkja és a mintadarab legmagasabban fekvő pontja között kell mérni. A céltáblának, amelyre a mintadarabot elhelyezik, meg kell felelnie a 2.13.16 pont előírásainak. 2.13.26 Hőterhelési vizsgálat. A hőterhelési vizsgálat a következőkből áll. A mintadarabot teljes egészében (az egyszerű tartószerkezet kivételével) levegővel ellátott közegben égő szénhidrogén tűzfészkébe kell helyezni, amelynek mérete megfelelő, s amelyben kielégítően állandó környezeti feltételek állnak fenn legalább 0,9 átlagos emissziós tényező biztosításához a láng 800 °C átlagos hőmérséklete mellett, és 30 perc időtartamra, vagy bármely más próbát kell elvégezni, amely a küldeménydarabot ezzel egyenértékű teljes hőáram hatásának teszi ki. A tüzelőanyag égési felületének vízszintes síkban a mintadarab bármely külső felületén legalább 1 méterrel, de legfeljebb 3 méterrel túl kell érnie, míg a mintadarabnak 1 méter magasságra kell lennie a tüzelőanyag égési síkja felett. A külső hőhatás megszüntetése után a mintadarab mesterségesen nem hűthető, s a mintadarab anyaga bármely égésének természetes módon kell lefolynia. Demonstrációs célból végzett számításoknál a felületi elnyelési együtthatót 0,8 értékkel vagy olyan értékkel kell felvenni, amely a küldeménydarab esetében bemutatható, amikor azt a leírt hőterhelésnek vetik alá, míg a konvektív hőcserélési együthatót azzal az értékkel kell felvenni, amelyet a konstruktőr meg tud indokolni, ha a küldeménydarabot a leírt vizsgálatnak alávetették. A hőterhelési vizsgálat kiindulási feltételeit illetően a követelmények kielégítésének igazolása azon a feltételezésen alapul, hogy a küldeménydarab stabilizálódott állapotban található 38 °C környezeti hőmérsékleten. A napsugárzásnak a vizsgálat előtti vagy az alatti hatása elhanyagolható, de azt figyelembe kell venni a küldeménydarab viselkedésének a vizsgálatot követő értékelésénél. 2.13.27 Vízbe merítési próba. A mintadarabot legalább 15 m magasságú vízoszlop alatt kell tartani legalább 8 óra időtartamig olyan helyzetben, amely a maximális sérülést okozhatja. Demonstrációs célból feltételezhető, hogy e feltételnek legalább 150 kPa (1,5 kg/cm2) túlnyomás felel meg. 2.13.28 A besugárzott nukleáris fűtőanyagot tartalmazó küldeménydarab mintadarabját legalább 200 m vízoszlop alatt kell tartani legalább 1 óra időtartamra. Demonstrációs célból feltételezhető, hogy e feltételnek legalább 2 MPa (20 kg/cm2) túlnyomás felel meg. 2002/105/II. szám A hasadóanyagot tartalmazó küldeménydarabok vízhatlanságára végzett vizsgálatok 2.13.29 Ennek a vizsgálatnak nem kell alávetni azokat a küldeménydarabokat, amelyek vonatkozásában a 2.12.6—2.12.9 pont előírásainak megfelelően feltételezték a víznek a legnagyobb reaktivitást eredményező csomagoláson belülre jutását vagy onnét való kifolyását. 2.13.30 Mielőtt a küldeménydarabot a következőkben leírt vízhatlansági vizsgálatnak alávetnék, azzal el kell végezni a 2.13.25 b) pont szerinti és a 2.9.8 pont előírásai értelmében a 2.13.25 a) vagy a 2.13.25 c) pont szerinti, valamint a 2.13.26 pont szerinti vizsgálatoknak. 2.13.31 A mintadarabnak legalább 8 óra időtartamra legalább 0,9 méter magasságú vízoszlop alatt kell állnia, amelynél a maximális szivárgás várható. Az eltávolítható felületi radioaktív szennyeződések mértékének meghatározása kenetvételi módszerrel 3. A fuvareszközök és a sugárzó küldeménydarabok eltávolítható felületi szennyeződéseinek meghatározására a kenetvételi módszert kell alkalmazni. 3.2 Kenetvételi módszernek azt nevezik, amikor a radioaktív anygokat a szennyezett felületről tamponnal, gézzel vagy szűrőpapírral távolítják el. A radioaktív anyagok eltávolításának aránya a szennyezett felületről kis mértékben függ a felület anyagától, s azt elsősorban a kenetvétel módja és a levétel minősége határozza meg. 3.3 A 6. számú táblázat egyes, különböző anyagokról (rozsdamentes acél, linóleum, alumínium) levett kenetek levételi együtthatóinak átlagos értékeit tartalmazza.

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes